มีเพศสัมพันธ์รอบที่2แบบไม่ได้ใส่ถุงยางค่ะ แต่ว่าหลั่งนอก ระหว่างทำก็เอาออกมาดูค่ะว่ามีน้ำไหลไหม (บีบดูไม่มีค่ะ) พอใกล้เสร็จก็นำออกมาหลั่งข้างนอก อยากทราบว่าจะมีโอกาสท้องมั้ยคะ น้ำหล่อลื่นเพศชายมีอสุจิหรือเปล่า ตอนนี้ไม่แน่ใจอะไรเลยค่ะ (รอบแรกทำแบบใส่ถุงยางค่ะแต่ก่อนจะทำรอบที่สองไปปัสสาวะออกแล้ว)
สวัสดีค่ะ การมีเพศสัมพันธ์โดยไม่ได้ใส่ถุงยางอนามัยและทำการหลั่งนอกแทนนั้น ยังทำให้มีโอกาสตั้งครรภ์ได้สูงถึง 20% จึงไม่ควรใช้วิธีการนี้เพื่อคุมกำเนิดเด็ดขาด การปัสสาวะออกหลังมีเพศสัมพันธ์จะไม่ได้มีผลอะไรกับน้ำอสุจิที่เข้าไปในร่างกายแล้วดังนั้นมีโอกาสตั้งครรภ์ น้ำหล่อลื่นเพศชายที่ออกมาก่อนจะถึงจุดสุดยอดสามารถมีตัวอสุจิปะปนออกมาได้ค่ะ หากเป็นเพศสัมพันธ์มาภายใน 72 ชั่วโมงนั้น อาจมีข้อบ่งชี้ในการใช้ยาคุมฉุกเฉิน รับประทานให้ตรงเวลาและครบตามข้างฉลากกำหนด จะช่วยลดโอกาสการตั้งครรภ์ลงไปได้ประมาณ 80-90% และสังเกตประจำเดือนในรอบถัดไปอีกครั้ง หากจะมีเพศสัมพันธ์แบบสอดใส่ ควรใส่ถุงยางอนามัยเพื่อป้องกันร่วมด้วยทุกครั้ง หรือใช้ยาคุมแบบแผงรายเดือน เริ่มกินตั้งแต่ 5 วันแรกของการมีประจำเดือนเพื่อป้องกันไว้ก่อนค่ะ